Mandag aften truede en 39-årig mand sin kone og sin kammerat, da de tre var sammen i Oue i Himmerland. Manden, som var stærkt alkoholpåvirket, truede med at skyde konen og kammeraten med et jagtgevær. Årsagen til truslerne er ukendt. Manden hade dog ikke et jagtgevær på sig, da han truede, men da politiet senere kom til adressen og anholdt den 39-årige, fandt de både et jagtgevær og patroner. Manden har ikke våbentilladelse, og derfor sigtes han udover dødstruslene også for ulovlig våbenbesiddelse. Politiets jurister arbejder på at finde ud af, om den 39-årige skal fremstilles i grundlovsforhør.

Referat:
En 39-årig mand truede med at skyde sin kone og kammerat.